Ο **Φορντ Μάντοξ Μπράουν** (αγγλικά: *Ford Madox Brown*, Καλαί 1821 – Λονδίνο 1893) ήταν Άγγλος ζωγράφος, ένας από τους κυριότερους εκπροσώπους της αγγλικής σχολής ζωγραφικής στο δεύτερο μισό του 19ου αιώνα.

Βιογραφικά στοιχεία
-------------------

Ο Φορντ Μάντοξ Μπράουν γεννήθηκε στο Καλαί της Γαλλίας το 1821. Σπούδασε επί δέκα χρόνιας στο Βέλγιο, πρώτα στην Ακαδημία της Αμβέρσας, ως μαθητής του Γκούσταβ Βάπερς (Gustav Wappers), και κατόπιν στην Μπριζ και τη Γάνδη, όπου οι εκεί καθηγητές του εμφύσησαν την παράδοση της ακαδημαϊκής ζωγραφικής του Νταβίντ (David), κλασικού ζωγράφου της Ναπολεόντειας Γαλλίας, και την ιστορικότητα του Ευγένιου Ντελακρουά (Delacroix).

Το 1845, ο Μπράουν επισκέφτηκε τη Ρώμη, όπου γνωρίστηκε με τους Γερμανούς «Ναζαρηνούς», μια καλλιτεχνική ομάδα Γερμανών ζωγράφων, οι οποίοι αρέσκονταν στα μεσαιωνικά θέματα και τα ζωηρά χρώματα. Έτσι, πριν ακόμη εγκατασταθεί στην Αγγλία στα τέλη του 1840, είχε εμποτιστεί από τους «Ναζαρηνούς» καλλιτέχνες με ιδέες παρόμοιες με αυτές των Προραφαηλιτών ζωγράφων, που κυριαρχούσαν την εποχή εκείνη στην καλλιτεχνική ζωή της αγγλικής πρωτεύουσας. Εγκαταστημένος στην Αγγλία, μετά τις σπουδές του στην ηπειρωτική Ευρώπη, γνωρίστηκε με το νεαρό τότε Ντάντε Γκάμπριελ Ροσέτι, ο οποίος επηρεάστηκε τόσο έντονα από το έργο του.

Το ζωγραφικό έργο
-----------------

Ο Φορντ Μάντοξ Μπράουν, αν και δεν ήταν ποτέ μέλος της «Προραφαηλιτικής Αδελφότητας» (Pre-Raphaelite Brotherhood), αισθανόταν ιδιαίτερη συμπάθεια για τους σκοπούς και τις ιδέες του κινήματος. Η τέχνη του, απηχώντας τα θρησκευτικά και κοινωνικά ενδιαφέροντά του, τον κατατάσσει στους προδρόμους του Προραφαηλιτισμού. 

Πολλά από τα έργα του, που ανήκουν στην πρώτη περίοδο της καλλιτεχνικής δράσης του, επικεντρώνονται σε ρομαντικά θέματα, με επιρροές από τον Ντελακρουά, όπως ο δραματικός πίνακάς του «Ο Μάνφρεντ στο Γιούνγκφράου», που αρχισε να φιλοτεχνείται το 1840 και ολοκληρώθηκε τον επόμενο χρόνο 1841 στο Παρίσι, με θέμα του το ρομαντικό ποίημα του Λόρδου Βύρωνα «Μάνφρεντ». Ένα άλλο έργο του, εμπνευσμένο και αυτό από ποίημα του Βύρωνα, είναι «Ο δεσμώτης του Τσάιλον» (1843). Η θεματογραφία του Βύρωνα απασχολεί το ζωγράφο και στο πολύ μεταγενέστερο έργο του «Το όνειρο του Βύρωνα» (1874, Πινακοθήκες Τέχνης, Μάντσεστερ).

Ο Μπράουν ασχολήθηκε επίσης, από τα πρώτα ακόμη χρόνια της καριέρας του, με την προσωπογραφία. Κατά τη δεκαετία του 1840, ζωγράφισε τις οικογενειακές συνθέσεις «Ο Δρ. Primose και οι κόρες του (περ. 1840 -41) και «Η οικογένεια Bromley» (1844), αλλά και το πορτρέτο του «Ουίλιαμ Σαίξπηρ» (1849). Επανέρχεται αργότερα στο είδος της προσωπογραφίας με το «Αγγλόπουλο» (1860), ένα πορτρέτο του πεντάχρονου γιου του Όλιβερ, και την προσωπογραφία της δεσποινίδας «Madeline Scott" (1883), κόρης του εκδότη του "Manchester Guardian". 

Στο χώρο της ιστορικής εικονογραφίας, ο Μπράουν εντυπωσιάζει με τις ελαιογραφίες «Το σώμα του Χάρολντ μπροστά στον Γουλιέλμο τον Κατακτητή» (1844 – 1861, Πινακοθήκη Τέχνης, Μάντσεστερ Αγγλίας) και «Ο Τσώσερ στην Αυλή του Εδουάρδου Γ΄» (Μουσείο Σίντνεϋ, Αυστραλία). Το 1852, ο Μπράουν φιλοτεχνεί την ελαιογραφία με το θρησκευτικό θέμα «Ο Ιησούς πλένει τα πόδια του Πέτρου» (Πινακοθήκη Τέητ, Λονδίνο), ένα δεύτερο αντίγραφο του οποίου, ζωγραφισμένο από τον Μπράουν το 1876, βρίσκεται στην Πινακοθήκη Τέχνης του Μάντσεστερ στην Αγγλία. Στην Πινακοθήκη του Μάντσεστερ υπάρχει επίσης ένας με «ναζαρηνές» επιρροές πίνακάς του, «Πεδία σκληρότητας» (1856 – 1590), όπου ένα μικρό κορίτσι πάει να χτυπήσει το σκύλο του, ενώ πιο πίσω του ερωτοτροπούν δύο εραστές. 

Ο πίνακας του Μπράουν με τον τίτλο «Οι τελευταίοι της Αγγλίας» (1852 – 1855) εκφράζει με συγκινητικό τρόπο τον πόνο και την απελπισία της μετανάστευσης, όταν πολλοί Βρετανοί της εποχής του αναγκάζονταν να ξενιτευτούν προς αναζήτηση μιας καλύτερης τύχης. Ήταν η εποχή που και ο ίδιος ο Μπράουν είχε αποφασίσει να μεταναστεύσει στην Ινδία, πλην όμως η πώληση του πίνακά του αυτού, που του επέφερε κάποια οικονομική άνεση, τον απέτρεψε από την απόφασή του αυτή.

Η αριστουργηματική «Εργασία»
----------------------------

Το αριστούργημα στην όλη σταδιοδρομία του Φορντ Μάντοξ Μπράουν θεωρείται, αναμφισβήτητα, ο μεγαλόπνοος πίνακάς του «Εργασία» (Work, 1852 - 1865), που κατά ένα μέρος του ζωγραφίστηκε στο ύπαιθρο και απεικονίζει διάφορες κατηγορίες δουλειάς, από τη χειρωνακτική ως την πνευματική.

Η πνευματική εργασία συμβολίζεται με τις φιγούρες του Άγγλου ιστορικού Τόμας Καρλάιλ (Thomas Carlyle) και του Αγγλικανού θεολόγου και κοινωνικού μεταρρυθμιστή Φρέντερικ Ντένισον Μώρις (F. D. Maurice), που απεικονίζονται στη δεξιά πλευρά του πίνακα.

* Επιλογή έργων
* Οι σπόροι και οι καρποί της Αγγλικής ποίησης, 1845-51, Οξφόρδη, Ασμόλειο Μουσείο*Οι σπόροι και οι καρποί της Αγγλικής ποίησης*, 1845-51, Οξφόρδη, Ασμόλειο Μουσείο
* Ο Τσώσερ στην αυλή του Εδουάρδου Γ΄, 1847-51, Σύδνεϋ, Art Gallery of New South Wale*Ο Τσώσερ στην αυλή του Εδουάρδου Γ΄*, 1847-51*, Σύδνεϋ, Art Gallery of New South Wale*
* Πάρτε τον γιο σας, κύριε,  1851-56, Λονδίνο, Τέιτ Μπρίταιν*Πάρτε τον γιο σας, κύριε*, 1851-56, Λονδίνο, Τέιτ Μπρίταιν
* Ο Χριστός πλένει τα πόδια του Πέτρου, 1852-56, Λονδίνο, Τέιτ Μπρίταιν*Ο Χριστός πλένει τα πόδια του Πέτρου*, 1852-56, Λονδίνο, Τέιτ Μπρίταιν
* Τα όμορφα αρνάκια που βελάζουν, 1851-59, Μπέρμιγχαμ, Museum and Art Gallery*Τα όμορφα αρνάκια που βελάζουν*, 1851-59, Μπέρμιγχαμ, Museum and Art Gallery
* Εργασία, 1852-65, Μάντσεστερ, City Art Galleries*Εργασία*, 1852-65, Μάντσεστερ, City Art Galleries
* Ο Ηλίας κι ο γιος της χήρας, 1864, Μπέρμιγχαμ, Museum and Art Gallery*Ο Ηλίας κι ο γιος της χήρας*, 1864, Μπέρμιγχαμ, Museum and Art Gallery
* Οι τελευταίοι της Αγγλίας, 1864-66, Λονδίνο, Τέιτ Μπρίταιν*Οι τελευταίοι της Αγγλίας*, 1864-66, Λονδίνο, Τέιτ Μπρίταιν
* Ο χιτώνας του Ιωσήφ, 1864 - 1866 Λίβερπουλ, Walker Art Gallery*Ο χιτώνας του Ιωσήφ*, 1864 - 1866 Λίβερπουλ, Walker Art Gallery
* Ρωμαίος και Ιουλιέττα, 1870, Wilmington, Delaware Art Museum*Ρωμαίος και Ιουλιέττα*, 1870, Wilmington, Delaware Art Museum

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14970627d. Ανακτήθηκε στις 10  Οκτωβρίου 2015.
3. ↑  «Ford Madox Brown». (Ολλανδικά) *RKDartists*. 13171.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 13  Δεκεμβρίου 2014.
5. 1 2  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
6. ↑  (Αγγλικά, Μποκμάλ, σουηδικά, Φινλανδικά, Δανικά, Εσθονικά) *KulturNav*. b5a1082a-aa94-4098-956e-914b5376cc01. Ανακτήθηκε στις 9  Οκτωβρίου 2017.
7. ↑  *artist list of the National Museum of Sweden*. 12  Φεβρουαρίου 2016. kulturnav.org/b5a1082a-aa94-4098-956e-914b5376cc01. Ανακτήθηκε στις 27  Φεβρουαρίου 2016.
8. ↑  (Αγγλικά) *Museum of Modern Art online collection*. 8455. Ανακτήθηκε στις 4  Δεκεμβρίου 2019.
9. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14970627d. Ανακτήθηκε στις 10  Οκτωβρίου 2015.
10. ↑  *The Fine Art Archive*. cs.isabart.org/person/58693. Ανακτήθηκε στις 1  Απριλίου 2021.
11. ↑  3193. Ανακτήθηκε στις 4  Δεκεμβρίου 2019.
12. ↑  (Αγγλικά) *Union List of Artist Names*. 11  Μαΐου 2018. 500029044. Ανακτήθηκε στις 22  Μαΐου 2021.

Πηγές
-----

* Julian Treuherz: "Pre-Raphaelite Paintings", Manchester City Art Gallery, Manchester, England, 1993.
* Edmund Swinglehurst: "The Art of the Pre-Raphaelites", Parragon Book Service Limited, London, 1994.
* Gay Daly: "Pre-Raphaelites in Love", Fontana, London, 1990.
* Εγκυκλοπαίδεια Πάπυρος-Λαρούς-Μπριτάνικα, λήμμα «Μπράουν, Φορντ Μάντοξ», τόμος 44, σελ. 98, Εκδόσεις Πάπυρος, Αθήνα, 1996.

Εξωτερικοί σύνδεσμοι
--------------------

* Πολυμέσα σχετικά με το θέμα  Ford Madox Brown στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69202953
* **Europeana**: agent/base/59983
* LCCN: n81050328
* ISNI: 0000 0001 2027 9713
* GND: 119021145
* SELIBR: 207200
* SUDOC: 027643425
* BNF: cb14970627d (data)
* BIBSYS: 90113234
* ULAN: 500029044
* NLA: 36114193
* NKC: ola2002113719
* BNE: XX867074
* CiNii: DA0638764X
* KulturNav: id
* RKD: 13171

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |